open-index/open-wikipedia-markdown huggingface dataset:
Tranvía de Sóller

O **Tranvía de Sóller** é unha liña de tranvía situada na localidade balear de Sóller, na illa de Mallorca. Foi inaugurado oficialmente o 4 de outubro de 1913 e une a localidade de Sóller co seu porto marítimo. Circula polas rúas do centro de Sóller e cruza os campos e hortos de cítricos, e pasados estes transcorre en paralelo á estrada do porto (Ma-11), sobre unha vía de 914&nbsp;mm de largo, idéntica á do ferrocarril de Sóller. O seu trazado é obra do enxeñeiro Pere Garau i Canyelles, que tamén deseñou a liña de ferrocarril que vai de Palma a Sóller. 

O tranvía é un dos principais elementos representativos desta localidade de Mallorca, e é bastante frecuentado polos turistas, especialmente durante o verán.

## Percorrido 
250px|thumb|Percorrido do tranvía de Sóller.
O percorrido do tranvía ten unha lonxitude de 4,8 km e iníciase na estación de Sóller, onde enlaza co ferrocarril de Sóller que chega ata Palma. Percorre uns 800 metros aproximadamente atravesando o núcleo urbano, pasa por diante do mercado da vila e da igrexa. Pouco despois de pasar a parada Mercat abandona o núcleo urbano e penetra nos hortos de cítricos e os xardíns de Sóller, deixando atrás o asfalto das rúas. Tras cruzar o torrente Major mediante unha ponte e pasar a parada Monument, o tranvía transcorre paralelo á estrada Ma-11 ata chegar á baía. Pouco antes de chegar a este punto atópase a parada coñecida como Es Control, que está situada xusto na metade do percorrido, e a viaxe ata este punto vale a metade que se se realiza completo. A vía do trazado desde Sa Torre (primeira parada en liña de mar) ata o final do traxecto discorre xunto ao mar. A última parada áchase xunto aos peiraos do porto. O edificio que outrora foi a estación foi reconvertido nun restaurante.

### Estacións 
Debido a que o percorrido do tranvía non é moi longo, 5 km escasos, este posúe dúas únicas estacións. A primeira está situada no centro da vila de Sóller, na cal se pode facer transbordo co tren que vén desde Palma. A outra estación atópase no porto, enfronte da praia e xunto á antiga base militar. Na década de 1920 creouse un restaurante na estación, coñecido como *Mar y sol*. Como as funcións de estación (venda de billetes, espera do tranvía, acomodación nas xardineiras etc.) realizábanse xunto á vía, o edificio pasou a ser unicamente restaurante.

O tranvía tan só posúe dúas estacións, pero conta con catorce paradas ao longo do seu percorrido. O nome destas adoita provir da cultura popular, tomando a súa denominación de edificios ou puntos de interese próximos, como bares, restaurantes, hoteis ou monumentos. As paradas do tranvía son as seguintes:
*Sóller (enlace co ferrocarril de Sóller)
*Mercat
*Ca'n Guina
*Ca'n Reus
*Monument
*Ca'n Llimó
*Ca n'Ahir*
*Roca Roja*
*Es Control*
*Sa Torre*
*S'Espléndido*
*Las Palmeras*
*S'Eden''
*Ca'n Generós*
*Marysol*

## Notas 
## Véxase tamén 
### Ligazóns externas 
* Sitio oficial do Ferrocarril de Sóller
* Información turística do Concello de Sóller
Avobriguenses

Os **avobriguenses** (en ) eran unha antiga tribo celta de Gallaecia, un pobo galaico bracarense que habitaban na desembocadura do Miño ou no val do río Támega. Segundo Pomponio Mela, os avobriguenses tiñan como principal centro urbano "Adrobica".

## Padrón dos pobos 
[miniatura|dereita|200px|[Padrón dos pobos.]]
O nome deste pobo aparece no padrón dos pobos, unha columna conmemorativa da construción da ponte romana de Chaves (Portugal), colocada sobre da mesma obra, que salva o río Támega. A epígrafe dedicatoria contén unha lista de dez dos pobos indíxenas galaicos bracarenses (citados como *civitates* no orixinal) da Gallaecia que colaboraran no erguemento da citada ponte.

### Epígrafe 
IMP CAES VESP AVG PONT / MAX TRIB POT X IMP XX PROCOS IX / IMP VESP CAES AVG F PONT TRIB / POT VIII IMP XIIII COS VI / ... / C CALPETANO RANTIO QUIRINALI VAL FESTO LEG AVG PR PR / D CORNELIO MECIANO LEG AVG / L ARRVNTIO MAXIMO PROC AVG / LEG VII GEM FEL / CIVITATES X / AQUEFLAVIENSES AOBRIGENS / BSALI COELERNI EQUAESI / INTERAMICE LIMICI AEBISOC / QUARQUERNI TAMAGANI

;Tradución
*Sendo Emperador César Vespasiano Augusto, Pontífice Máximo, con poder tribunicio por décima vez, Emperador vixésimo, pai da patria, cónsul por novena vez, sendo emperador tamén Tito Vespasiano César, fillo do Augusto, Pontífice, con poder tribunicio por oitava vez, Emperador Décimo cuarto, cónsul por sétima (...) sendo legado de Augusto o Propretor Caio Calpetano Rancio Quirinal Valerio Festo e sendo Legado do Augusto, Decio Cornelio Meciano e procurador do mesmo Augusto, Lucio Arruncio Maximo, a Lexión Sétima Xémina Félix e dez cidades, a saber: os Aquiflavienses, os Avobriguenses, os Bibalos, os Coelernos, os Equaesos, os Interamnicos, os Límicos, os Nebisocos, os Quarquernos e os Tamaganos (...).*

A respecto das liñas que faltan hai acordo entre os especialistas en considerar que foran eliminadas referencias ao Emperador Domiciano en virtude de *damnatio memoriae*.

## Notas 
## Véxase tamén 
### Bibliografía 
* 
### Outros artigos 
* Lista de tribos celtas
Sergio & Sergei

***Sergio & Sergei*** é un filme cubano de 2017 dirixido por Ernesto Daranas. Foi escollido como candidato de Cuba para o Óscar ó mellor filme en lingua non inglesa na 91ª edición dos premios. Porén, non apareceu na lista final publicada pola Academia das Artes e das Ciencias Cinematográficas en outubro de 2018.

## Personaxes 
* Tomás Cao como Sergio
* Héctor Noas como Sergei Asimov
* Ron Perlman como Peter

## Notas 
## Véxase tamén 
### Outros artigos 
* Filmes de Cuba propostos ó Óscar ó mellor filme internacional
* Filmes propostos ó mellor filme internacional na 91ª edición dos Óscar
### Ligazóns externas 
* 
* Ficha en AllMovie 
* Ficha en BoxOfficeMojo
El acompañante

***El acompañante*** é un filme cubano de 2015 dirixido por Pavel Giroud. Foi escollido como candidato de Cuba para o Óscar ó mellor filme en lingua non inglesa na 89ª edición dos premios, mais finalmente non foi nomeado.

## Personaxes 
* Camila Arteche como Lisandra
* Armando Miguel Gómez
* Broselianda Hernández como a nai
* Yotuel Romero
* Jazz Vilá como Boris

## Notas 
## Véxase tamén 
### Outros artigos 
* Filmes de Cuba propostos ó Óscar ó mellor filme internacional
* Filmes propostos ó mellor filme internacional na 89ª edición dos Óscar

### Ligazóns externas 
*
Concepción Mendizábal Mendoza

**Concepción Mendizábal Mendoza**, nada en Cidade de México o 4 de marzo de 1893 e finada o 23 de novembro de 1985,  foi a primeira enxeñeira civil mexicana.
## Traxectoria 
Foi filla do famoso enxeñeiro Joaquín de Mendizábal e Tamborrel (1852-1926), quen a apoiou e motivou para estudar. 

De 1913 a 1917, Concepción cursou a educación básica e ingresou na Normal para Mestras da capital, inscribíndose, posteriormente, aos cursos de matemáticas superiores impartidos na Escola de Altos Estudos.

En 1921, a Escola Nacional de Enxeñeiros contaba con tan só catro mulleres, das cales nin sequera Concepción se graduara, xa que, ao non posuír certificado de bacharelato, o seu rexistro académico fíxose en calidade de oínte.

Ademais da súa tese, Mendizábal entregou a súa *Memoria das Prácticas* que realizou como estudante da ENI, como se usaba antes da reforma académica que se deu na Universidade ao conseguir a súa autonomía en 1929. Ela realizou prácticas de materiais no Laboratorio de Ensaios de Materiais da Escola e no da Comisión Nacional de Camiños.Mendizábal tivo un destacado labor como secretaria da Sociedade Científica Antonio Alzate . En 1934 foi coautora do Índice xeral por autores e materias dos tomos 1 ao 52 (1887-1931) das Memorias e *Revista da Sociedade Científica Antonio Alzate.*

## Notas 
## Véxase tamén 
### Outros artigos 
* Historia das mulleres na enxeñaría
The Simpsons (tempada 2)

A '*segunda tempada da serie animada *The Simpsons'''* foi emitida orixinalmente dende o 11 de outubro de 1990 até o 9 de maio de 1991, e tivo vinte e dous episodios, comezando con «Bart Gets an "F"». Outro episodio, «Blood Feud», estreouse durante o verán, despois do final oficial da tempada. Os produtores executivos para a produción da segunda tempada foron Matt Groening, James L. Brooks, e Sam Simon, quen xa o foron durante a tempada anterior. A versión en DVD foi lanzada á venda o 6 de agosto de 2002 na Rexión 1, o 8 de xullo de 2002 na Rexión 2 e en setembro do mesmo ano na Rexión 4. O episodio *Homer vs. Lisa and the 8th Commandment'' gañou un premio Emmy na categoría "Mellor programa animado (de duración menor a unha hora)", e foi tamén nomeado en "Son destacado nunha serie de comedia ou especial".

## Episodios 
## Lanzamento en DVD 
A versión en DVD da segunda tempada foi lanzada á venda pola 20th Century Fox nos Estados Unidos e o Canadá o 6 de agosto de 2002, once anos despois de ser emitida en televisión. Ademais de tódolos episodios da tempada, o DVD contén material extra, como comentarios para cada capítulo.

## Notas 
## Véxase tamén 
### Bibliografía 
*
The Simpsons (tempada 3)

A '*terceira tempada da serie animada *The Simpsons'''* emitiuse orixinalmente na canle Fox dende o 19 de setembro de 1991 ata o 7 de maio de 1992. Os produtores executivos da tempada foron Al Jean e Mike Reiss, quen produciron vinte e dous episodios da tempada, mentres que os dous restantes foron producidos por James L. Brooks, Matt Groening e Sam Simon. A terceira tempada gañou seis premios Emmy na categoría "Mellor actuación de voz" e tamén recibiu un nomeamento no "Mellor programa animado de menos dunha hora" polo episodio *Radio Bart''. A tempada completa foi lanzada á venda en DVD na Rexión 1 o 26 de agosto de 2003, na Rexión 2 o 6 de outubro de 2003 e na Rexión 4 o 22 de outubro do mesmo ano.

## Episodios
The Simpsons (tempada 4)

A '*cuarta tempada da serie animada *The Simpsons'''* emitiuse orixinalmente na cadea Fox dende o 24 de setembro de 1992 até o 13 de maio de 1993, comezando co capítulo *Kamp Krusty*. Os produtores executivos foron Al Jean e Mike Reiss. A tempada contivo dous episodios que pasaron polo proceso de produción durante a tempada previa, cuxos *show runners* tamén foron Jean e Reiss. Despois da finalización da tempada, Jean, Reiss e a meirande parte do persoal de guionistas abandonaron a serie. A cuarta tempada estivo nomeada para dous premios Primetime Emmy, e Dan Castellaneta gañaría pola súa actuación como Homer Simpson no episodio *Mr. Plow'' o premio á mellor actuación de voz. A tempada foi lanzada en DVD na Rexión 1 o 15 de xuño de 2004, na Rexión 2 o 2 de agosto de 2004 e na Rexión 4 o 25 de agosto do mesmo ano. 

## Episodios 
## Notas
Manuel Carrozas Varela

**Manuel Carrozas Varela**, nado en Sarria cara a 1907, foi un falanxista galego.

## Traxectoria 
Fillo de Luis Carrozas e Manuela Varela. Foi detido pola Garda Civil en 1921 como promotor dunha pelexa na que resultou un mozo ferido de escopeta.  Afiliado a Falange, a madrugada do 26 de xuño de 1936 foi autor do atentado contra o concelleiro e secretario de Izquierda Republicana de Sarria Pedro García Arcas, que resultou gravemente ferido polos disparos e morreu ao día seguinte, e do asasinato do tamén militante de IR Victorino Cabarcos López, no local da sociedade La Unión. Como protesta declarouse a folga xeral en Sarria.

Co golpe de Estado do 18 de xullo de 1936 foi detido en Lugo por dous policías na madrugada do 23 de xullo por resistenza e insultos, pero desapareceu do Cuartel onde estaba retido antes do 1 de agosto. Ao pouco tempo foi nomeado xefe de milicias de Falange de Sarria.
En 1948 ingresou no Instituto Psiquiátrico de Valladolid.

## Notas 
## Véxase tamén 
### Ligazóns externas 
*
Los dioses rotos

***Los dioses rotos*** é un filme cubano de 2008, escrito e dirixido por Ernesto Daranas. Foi escollido como candidato de Cuba para o Óscar ó mellor filme en lingua non inglesa na 82ª edición dos premios, mais finalmente non foi nomeado.

## Sinopse 
Laura é unha profesora universitaria que investiga sobre o coñecido proxeneta cubano Alberto Yarini, asasinado a balazos polos seus rivais franceses que controlaban o negocio da prostitución na Habana de comezos do século XX. Interesada en demostrar a vixencia do lendario personaxe, mergúllase nunha das zonas máis complexas da realidade habanera.

## Personaxes 
* Silvia Águila como Laura
* Carlos Ever Fonseca como Alberto 
* Héctor Noas como Rosendo
* Annia Bú Maure como Sandra
* Isabel Santos como Isabel
* Eman Xor Oña como Basilio
* Patricio Wood como Román
* Amarilis Núñez como Rosa
* Mario Limonta como Lázaro
* Kiriam (Jesús Irmino) como Bárbaro (Baby)
* Idalmis García como Tamara
* Claudia Muñiz como Karla

## Véxase tamén 
### Outros artigos 
* Filmes de Cuba propostos ó Óscar ó mellor filme internacional
* Filmes propostos ó mellor filme internacional na 82ª edición dos Óscar

### Ligazóns externas 
*
Ceca de Nicomedia

A **ceca de Nicomedia** foi un obradoiro monetario da Antiga Roma establecido na cidade de Nicomedia (a actual İzmit), na Asia Menor. Estivo activo desde a fin do século III d. de C. ata a segunda metade do século V, e posteriormente, como ceca bizantina, de 498 a 629. As súas marcas de ceca foron NIKOMI, NIKO, NIKM, NIC, NIK, NI e N.

## Historia 
Baixo o Imperio Romano, Nicomedia era capital da diocese do Ponto e estaba situada nun cruzamento das principais rutas que articulaban o territorio de Asia Menor, o que lle asegurou á cidade unha prosperidade económica baseada no comercio, aínda que cun carácter subalterno con respecto á súa veciña Constantinopla, capital da parte oriental do Imperio.

Nese contexto, en 294, en tempos de Diocleciano, instalouse na cidade unha ceca onde comezou acuñarse moeda de ouro, de prata e, especialmente, de bronce, para abastecer de circulante a diocese póntica. A ceca dividíase en dous obradoiros para a cuñaxe de moeda de bronce. No entanto, a súa produción non foi moi abundante durante a tetrarquía, en comparación coa das cecas máis próximas. No segundo período tetrártico, a ceca aumentou notablemente a súa produción, ao dividir a cuñaxe en catro obradoiros inicialmente, que chegaron a sete en tempos de Licinio (263-265). Xunto coa ceca de Cízico, a de Nicomedia xogou un importante papel na seguinte reforma monetaria de 539. Nos séculos VI e VII utilizáronse marcas de ceca de dous obradoiros, indicados como A e B. 

Por mor da ocupación persa cesou a súa actividade entre 614 e 615 e despois, novamente, entre 625 e 626. Logo dunha efémera reapertura pechou definitivamente no marco da reorganización das cecas emprendida polo emperador Heraclio I (629), xunto coa ceca de Tesalónica.

## Notas 
## Véxase tamén 
### Outros artigos 
* Cecas da Antiga Roma
* Cecas bizantinas

### Bibliografía 
* Grierson, P. (1982). *Byzantine Coins*. Tasylor & Francis. ISBN 9780416713602
* Hendy, M. H. (2008). *Studies in the Byzantine Monetary Economy C.300-1450*. Cambridge University Press. ISBN 9780521088527
* (RIC): *Roman Imperial Coinage* (1923-1994). 10 volumes.
El Benny

***El Benny*** é un filme cubano de 2006 dirixido e coescrito por Jorge Luis Sánchez.  É unha historia baseada na vida do músico cubano Benny Moré. O filme inclúe versións novas das súas cancións interpretadas por músicos como Chucho Valdés, Juan Formell, Haila e Orishas. Foi escollido como candidato de Cuba para o Óscar ó mellor filme en lingua non inglesa na 79ª edición dos premios, mais finalmente non foi nomeado.

## Personaxes 
* Renny Arozarena como Benny Moré
* Juan Manuel Villy Carbonell como Benny Moré (voz cantante)
* Enrique Molina como Olimpio
* Carlos Ever Fonseca como Angeluis
* Mario Guerra como Monchy
* Limara Meneses como Aida
* Isabel Santos como Maggie
* Salvador Wood como avó
* Laura de la Uz como Irene
* Kike Quiñones como Pedrito
* Carlos Massola como León Arévalo

## Véxase tamén 
### Outros artigos 
* Filmes de Cuba propostos ó Óscar ó mellor filme internacional
* Filmes propostos ó mellor filme internacional na 79ª edición dos Óscar

### Ligazóns externas 
*
Viva Cuba

***Viva Cuba*** é un filme cubano de 2005 dirixido por Juan Carlos Cremata e Iraida Malberti Cabrera, e escrito por Cremata e Manolito Rodríguez. Foi o primeiro filme cubano en ser galardoado co ‘Grand Prix Écrans Juniors' no Festival Internacional de Cinema de Cannes de 2005. Foi escollido como candidato de Cuba para o Óscar ó mellor filme en lingua non inglesa na 78ª edición dos premios, mais finalmente non foi nomeado.

## Personaxes 
* Malú Tarrau Broche como Malù
* Jorgito Miló Ávila como Jorgito
* Luisa Maria Jimenez Rodriquez como nai de Jorgito
* Larisa Vega Alamar como nai de Malu
* Albertico Pujols Acosta como pai de Jorgito
* Sara Cabrera Mena como avoa
* Paval Garcia Valdes como espeleólogo

## Notas 
## Véxase tamén 
### Outros artigos 
* Filmes de Cuba propostos ó Óscar ó mellor filme internacional
* Filmes propostos ó mellor filme internacional na 78ª edición dos Óscar

### Ligazóns externas 
*
Selección de fútbol de Eslovenia

A **selección de fútbol de Eslovenia** (en esloveno: *Slovenska nogometna reprezentanca*) é o equipo representativo de Eslovenia nas competicións internacionais oficiais de fútbol. A súa organización está a cargo da Asociación de Fútbol de Eslovenia (*Nogometna zveza Slovenije*), pertencente á UEFA.
Selección de fútbol dos Emiratos Árabes Unidos

A **selección de fútbol dos Emiratos Árabes Unidos** é o equipo representativo do país nas competicións internacionais de fútbol. A súa organización está a cargo da Asociación de Fútbol dos Emiratos Árabes Unidos.

## Véxase tamén 
* Páxina web
Amor vertical

***Amor vertical*** é un filme cubano de 1997 dirixido por Arturo Sotto Díaz. O filme foi escollido como candidato de Cuba para o Óscar ó mellor filme en lingua non inglesa na 70ª edición dos premios, mais finalmente non foi nomeado.

## Personaxes 
* Jorge Perugorría como Ernesto Navarro Aces
* Sílvia Águila como Estela Díaz Iglesias
* Susana Pérez como Lucia
* Manuel Porto como Faustino
* Aramís Delgado como Tio Carlos
* Vicente Revuelta como Abuelo

## Notas 
## Véxase tamén 
### Outros artigos 
* Filmes de Cuba propostos ó Óscar ó mellor filme internacional
* Filmes propostos ó mellor filme internacional na 70ª edición dos Óscar

### Ligazóns externas 
*
Selección de fútbol de Suráfrica

A **selección de fútbol de Suráfrica**, alcumados Bafana Bafana, é o equipo representativo de Suráfrica nas competicións internacionais oficiais de fútbol. A súa organización está a cargo da Asociación de Fútbol de Suráfrica (*South African Football Association*), pertencente a Confederación Africana de Fútbol (CAF). O seu maior éxitos é o títulos da Copa de África de Nacións que obtivo en 1996 cando foi o país organizador.

## Véxase tamén 
### Ligazóns externas 
* Páxina web oficial da SAFA
Hello Hemingway

***Hello Hemingway*** é un filme cubano de 1990 dirixido por Fernando Pérez e protagonizado por Laura de la Uz. O filme foi escollido como candidato de Cuba para o Óscar ó mellor filme en lingua non inglesa na 64ª edición dos premios, mais finalmente non foi nomeado.

## Personaxes 
* Laura de la Uz como Larita 
* Raúl Paz como Victor
* José Antonio Rodríguez como Tomás
* Herminia Sánchez como Josefa 
* Micheline Calvert como Miss Amalia
* Marta del Rio como Doutor Martínez 
* Wendy Guerra como Estela

## Notas 
## Véxase tamén 
### Outros artigos 
* Filmes de Cuba propostos ó Óscar ó mellor filme internacional
* Filmes propostos ó mellor filme internacional na 64ª edición dos Óscar
### Ligazóns externas 
*
La bella del Alhambra

***La bella del Alhambra*** é un filme cubano de 1989 dirixido por Enrique Pineda Barnet. O filme foi escollido como candidato de Cuba para o Óscar ó mellor filme en lingua non inglesa na 63ª edición dos premios, mais finalmente non foi nomeado.

## Personaxes 
* Beatriz Valdés como Rachel
* Omar Valdés como Federico
* César Évora como Amante Rachel
* Carlos Cruz como Adolfito
* Isabel Moreno como a mexicana
* Jorge Martínez como Jorge

## Notas 
## Véxase tamén 
### Outros artigos 
* Filmes de Cuba propostos ó Óscar ó mellor filme internacional
* Filmes propostos ó mellor filme internacional na 63ª edición dos Óscar
### Ligazóns externas 
*
Marilyn Bailey Ogilvie

**Marilyn Bailey Ogilvie**, nada o 22 de marzo de 1936,  é unha historiadora da ciencia estadounidense, coñecida polo seu traballo centrado no papel que as mulleres xogaron no mundo da ciencia. Foi profesora na Universidade Bautista de Oklahoma, antes de converterse en comisaria da Historia das Coleccións das Ciencias e profesora na Universidade de Oklahoma .  

## Traxectoria 
Ogilvie obtivo unha licenciatura da Universidade de Baker en 1957, un mestrado da Universidade de Kansas (1959) e un doutoramento  en historia da ciencia da Universidade de Oklahoma en 1973. 

Despois de traballar como profesora asociado e  xefa de división na Universidade Bautista de Oklahoma de 1979 a 1991, Ogilvie volveu á Universidade de Oklahoma como conservadora das coleccións de historia da ciencia.

Ogilvie é  comisaria emérita das Coleccións de Historia da Ciencia da Universidade de Oklahoma. 

Despois da súa xubilación en 2008, déuselle o seu nome a unha bolsa de estudos para licenciados en historia da ciencia.

## Publicacións 
Selección de publicacións de Marilyn Ogilvie: 

* Ogilvie, Marilyn Bailey e Germán Rueda (2018). *Marie Curie. Biografía.*  **ISBN:** 978-84-17280-17-8. 

*
*
*

## Notas 
## Véxase tamén 
### Ligazóns externas 
* Marilyn Ogilvie web da facultade
*
Dronningen

***Dronningen*** é un filme dinamarqués de 2019 dirixido por May el-Toukhy. Está protagonizado por Trine Dyrholm e Gustav Lindh. Foi escollido como candidato de Dinamarca para o Óscar ó mellor filme internacional na 92ª edición dos premios, mais finalmente non foi nomeado.

## Sinopse 
Anne é unha avogada que traballa nun caso de violación. Está casada con Peter, un médico, e teñen dúas fillas. O fillo adolescente de Peter do seu matrimonio anterior, Gustav, vive en Suecia coa súa nai. A familia decide que Gustav se mude con Anne e Peter.

## Personaxes 
* Trine Dyrholm como Anne
* Gustav Lindh como Gustav
* Magnus Krepper como Peter
* Preben Kristensen como Erik

## Notas 
## Véxase tamén 
### Outros artigos 
* Filmes de Dinamarca propostos ó Óscar ó mellor filme internacional
* Filmes propostos ó mellor filme internacional na 92ª edición dos Óscar
### Ligazóns externas 
*
El recurso del método

***El recurso del método*** é un filme cubano-mexicano dirixido polo chileno Miguel Littín. Baséase na novela homónima de Alejo Carpentier. Estreouse no Festival Internacional de Cinema de Cannes de 1978. O filme foi escollido como candidato de Cuba para o Óscar ó mellor filme en lingua non inglesa na 51ª edición dos premios, mais finalmente non foi nomeado.

## Personaxes 
* Nelson Villagra como o Primeiro Maxistrado
* Ernesto Gómez Cruz como Cholo
* Salvador Sánchez como Peralta
* Reynaldo Miravalles como Oberst Hoffmann
* Raúl Pomares como Xeneral Galván
* Katy Jurado como a Maiorala
* Alain Cuny como o Académico
* Gabriel Retes como o Estudante
* María Adelina Vera como Filla do Presidente
* Roger Cudney como Capitán do exército
* Didier Flamand
* Denis Perrot
* Monique Perrot
* Jacques Rispal

## Notas 
## Véxase tamén 
### Outros artigos 
* Filmes de Cuba propostos ó Óscar ó mellor filme internacional
* Filmes propostos ó mellor filme internacional na 51ª edición dos Óscar
### Ligazóns externas 
*
Dasometría

A **dasometría** é a parte da dasonomía (ciencia dos bosques) que se ocupa da aplicación de métodos estatísticos para a procura de solucións a problemas asociados coa existencia, crecemento e manexo de bosques.

Esta ciencia divídese en catro partes:

# A **dendrometría.** Trata da medida das dimensións da árbore, do estudo da súa forma e da determinación do seu volume.
# A **estereometría** da masa, que trata das estimacións métricas e o cálculo do volume da masa forestal, entendida esta como conxunto de árbores que conviven nun espazo común.
# A **epidometría**, que trata as técnicas de medición e as leis que regulan o crecemento e produción das árbores e masas forestais.
# O **inventario forestal**, que ocúpase de describir a situación actual do bosque, como punto de partida para a planificación e a toma de decisións.

Nalgúns países como en España, considérase a disciplina que se ocupa das medicións forestais, diferenciándoa do inventario forestal, que se entende como materia diferente. Noutros países, o habitual é considerar, tanto a dasometría como o Inventario Forestal como unha única materia de estudo, chamándoa tamén "biometría forestal". 

Así os franceses e italianos utilizan o vocábulo “dendrometrie” e “dendrometria” respectivamente para facer referencia á disciplina que engloba ambas as materias. Os anglosaxóns “Forest Mensuration” e os alemáns “Holzmesskunde”, utilizan a denominación de “Medicións forestais” para denominar estas disciplinas nos seus respectivos idiomas, do mesmo xeito que os países de fala portuguesa, que a denominan "Mensura Forestal".

## Véxase tamén 
### Outros artigos 
* Biometría
### Ligazóns externas 
* 
* 
*[López Pena C. “Tema 1 - Introdución a la Dasometría” ](https://web.arquive.org/web/20141014083323/http://ocw.upm.es/ingenieria-agroforestal/dasometria )  OpenCourseWare, Universidade Politécnica de Madrid, 2008. Arquivado en Internet Archive
Den skyldige

***Den skyldige*** é un filme dinamarqués de 2018 co-escrito e dirixido por Gustav Möller. Estreouse na sección de Cinema Dramático Mundial no Festival de Cinema de Sundance de 2018. Foi escollido como candidato de Dinamarca para o Óscar ó mellor filme en lingua non inglesa na 91ª edición dos premios, mais finalmente non foi nomeado, chegando a clasificarse na lista curta de decembro.

## Sinopse 
Holm, un oficial de policía de Copenhaguen asignado a servizo de oficina nun centro de despacho de policía mentres se atopa baixo revisión disciplinaria, vese involucrado nun posible caso de secuestro e vese tentado a romper a lei para garantir o regreso seguro dunha muller que o chamou pola liña de emerxencia.

## Personaxes 
* Jakob Cedergren como Asger Holm
* Jessica Dinnage como Iben Østergård (voz)
* Omar Shargawi como Rashid (voz)
* Johan Olsen como Michael Berg (voz)
* Katinka Evers-Jahnsen como Mathilde Østergård (voz)
* Jacob Lohmann como Bo (voz)
* Simon Bennebjerg como Nikolaj Jensen (voz)
* Laura Bro como Tanja Brix (voz)
* Morten Thunbo como Torben

## Notas 
## Véxase tamén 
### Outros artigos 
* Filmes de Dinamarca propostos ó Óscar ó mellor filme internacional
* Filmes propostos ó mellor filme internacional na 91ª edición dos Óscar
### Ligazóns externas 
* 
* Ficha en RottenTomatoes
Trofeo Memorial Héctor Rial

O **Trofeo Memorial Héctor Rial** foi un trofeo disputado en Pontevedra desde 1993 até 2004, que estaba dedicado á memoria de Héctor Rial, histórico adestrador do Pontevedra CF. Xogábase no Estadio de Pasarón.

[miniatura|[Héctor Rial, futbolista e adestrador arxentino de orixe galega, en memoria do cal se creou o trofeo.]]

## Palmarés 
## Campións 
## Notas 
## Véxase tamén 
### Outros artigos 
* Trofeo Luis Otero
* Trofeo García Blanco
* Trofeo Cidade de Pontevedra
António Franco Alexandre

**António Franco Alexandre**, nado en Viseu o 17 de xuño de 1944, é un matemático, filósofo e poeta portugués. Está considerado como un dos principais poetas das Letras portuguesas da segunda metade do século XX.

## Traxectoria 
Naceu en Viseu. Viviu na Francia, de 1962 a 1969, na cidade de Tolosa, onde estudou Matemáticas. Viaxou para os Estados Unidos, onde continuou a estudar. En 1971, mudouse para a cidade de París. Só despois da Revolución dos Cravos retornou a Portugal. 

B.Sc. en Matemáticas pola Universidade de Harvard e doutor en Filosofía pola Universidade de Lisboa, desde 1975  foi profesor de Filosofía na respectiva Facultade de Letras. 

A súa poesía ten conquistado cada vez maior recoñecemento crítico. 

## Obras 
### Poesía 
* *Distância*, (1969). Ed. do autor.
* *Sem Palavras nem Coisas* (1974). Lisboa: Iniciativas Editoriais.
* *Cartucho* (1976).  Colectivo. Ed. dos autores.
* *Os Objectos Principais* (1979). Coimbra: Centelha.
* *Visitação* (1983). Porto: Gota de Água.
* *A pequena face* (1983). Lisboa: Assírio & Alvim.
* *As Moradas 1 & 2* (1987). Lisboa: Assírio & Alvim.
* *Oásis* (1992). Lisboa: Assírio & Alvim.
* *Poemas* (1996). Lisboa: Assírio & Alvim (libro de poesía reunida, excepto *Distância*, máis inéditos).
* *Quatro Caprichos* (1999). Lisboa: Assírio & Alvim.
* *Uma fábula* (2001). Lisboa: Assírio & Alvim.
* *Duende* (2002). Lisboa: Assírio & Alvim.
* *Aracne* (2004). Lisboa: Assírio & Alvim.

### Outras publicacións 
* *Enciclopédia e Hipertexto*, (2006). Con Olga Pombo e António Guerreiro. Lisboa: Edicións Duarte Reis.

## Premios 
* 2000: Grande Prémio de Poesia da Associação Portuguesa de Escritores (Premio Luís Miguel Nava), por *Quatro Caprichos.*
* 2003: Premio Dom Dinis de poesía, por *Duende*.
* 2005: Premio Correntes d'Escrita, por *Duende*.

## Notas
Pedro García Arcas

**Pedro García Arcas**, nado en Sarria e finado no mesmo concello o 27 de xuño de 1936, foi un político galego.

## Traxectoria 
Secretario do Centro Republicano de Monforte de Lemos en 1932, militou na ORGA. Foi detido en outubro de 1934 con Vicente Páramo Losada, Antonio Rodríguez Castro, Antonio Sanmartín López, Manuel Durán Fernández, Emilio Golás Rodríguez, Julio Páramo Sánchez, e Felipe Rodríguez García, acusados de confeccionar e repartir follas subversivas incitando á revolución. Integrouse en Izquierda Republicana da que foi elixido secretario da agrupación local en 1935. En marzo de 1936 foi nomeado concelleiro. A madrugada do 26 de xuño de 1936 foi obxecto dun atentado cando o falanxista Manuel Carrozas Varela lle disparou, feríndoo gravemente no local da sociedade La Unión, matando ao tamén concelleiro Victorino Cabarcos López cando tratou de detelo.. Finou ao día seguinte a consecuencia das feridas. Logo do golpe de Estado do 18 de xullo de 1936 abríronlle expediente de responsabilidades políticas.

## Notas 
## Véxase tamén 
### Ligazóns externas 
* Ficha en Represión franquista en Lugo

* O alcalde e a Corporación ditaron medidas de axuda para as familias

* 
* Discurso radiofónico de Pedro García Arcas
Hipermetropía

A **hipermetropía** é un defecto ocular da refracción que consiste en que os raios de luz inciden no ollo humano, converxendo detrás da retina, formando desta maneira o foco ou imaxe. É debida case sempre a que o ollo é moi curto no seu eixo antro-posterior.

É un defecto moi frecuente, aínda que non é progresivo nin ten repercusións graves. Trátase mediante o uso de lentes compensadoras converxentes ou convexas e/ou se corrixe con cirurxías refractivas a base de raios láser. A hipermetropía, a miopía e o astigmatismo son os principais defectos de refracción ou ametropías. A magnitude deste defecto mídese en dioptrías positivas.

## Síntomas 
Unha persoa con hipermetropía ten problemas de visión a distancias curtas, podendo ver con maior claridade a distancias afastadas. O ollo non pode enfocar obxectos situados máis preto dunha determinada distancia, denominada punto próximo. Nunha persoa adulta sen defectos ópticos, o punto próximo sitúase a 25 cm do ollo. Nun hipermétrope o punto próximo desprázase a maiores distancias.

Os nenos hipermétropes non adoitan presentar diminución de agudeza visual, pois compensan o déficit mediante a acomodación (cambio de forma do cristalino). O continuo esforzo de acomodación pode producirlles dor de cabeza, fatiga visual (astenopia acomodativa) ou atrasos na aprendizaxe.

Nos adultos, os síntomas característicos consisten en dificultade para a visión próxima, por exemplo para poder ler, e co paso dos anos aféctase tamén a visión afastada.

## Tratamento 
Pódese tratar mediante o uso de lentes con lentes correctoras convexos ou positivas ou con lentes de contacto. O tratamento cirúrxico pode facerse actuando sobre a córnea con láser (LASIK, LASEK ou PRK), extraendo o cristalino e substituíndoo por unha lente intraocular, ou implantando unha lente intraocular especial (ICL) sen extraer o cristalino.  Corríxese cunha lente converxente , que fai que o foco da combinación da lente e o cristalino sitúese na retina.

## Notas 
## Véxase tamén 
### Outros artigos 
* Miopía
* Astigmatismo
### Ligazóns externas 
* Monográfico sobre a Hipermetropía 
* 
* Causas da hipermetropía
Ceca de Cízico

A **ceca de Cízico** foi un obradoiro monetario romano establecido na cidade grega de Cízico, situada na Propóntide, na actual Turquía. Esta ceca estivo en funcionamento desde mediados do século III ata mediados do século VII.  

## Historia 
Resulta probable que a ceca estivese activa baixo os emperadores Valeriano (253-260) e Galieno (260-268) e, xa con máis certeza, sábese que estivo en funcionamento baixo Claudio o Gótico (268-270), Quintilo (270) e Aureliano (270-275). Con Aureliano, a ceca pasou de ter dous obradoiros operativos en 271 a cinco en 273, e o establecemento mantívose fiel ao emperador durante a guerra co Imperio de Palmira.

[esquerda|miniatura|[Áureo da **ceca de Cízico** a nome de Diocleciano]]

A ceca estivo activa ao inicio do mandato de Diocleciano (284-305) e despois novamente baixo Valente (364-378), e mantivo as súas cuñaxes ata o período de León I (457-474). No entanto, cara á fin do século V a produción foise reducindo progresivamente ata chegar, probablemente, a unha interrupción da súa actividade. 

[miniatura|147x147px|*[Follis* bizantino de 40 *nummi* da **ceca de Cízico**, coa marca de ceca KYZ]]

A ceca de Cízico retomou a súa actividade regular no século VI, baixo os emperadores bizantinos Xustino I (518-527) e o seu sucesor, Xustiniano I (527-565). Neste período, no que a súa produción se limitou ao bronce, xogou un papel moi importante, xunto coa súa xemelga ceca de Nicomedia, na reforma monetaria de 539. As súas marcas de ceca máis comúns foron KY e KYZ. 

Por mor da ocupación persa estivo pechada entre 614 e 615 e novamente entre 625 e 626. Logo dunha efémera reapertura, pechou definitivamente durante a reorganización das cecas levada a cabo por Heraclio I en 629, xunto coa ceca de Tesalónica e a de Nicomedia.

## Notas 
## Véxase tamén 
### Outros artigos 
* Cecas da Antiga Roma
* Cecas bizantinas

### Bibliografía 
* De Blois, L. (1976). *The policy of the emperor Gallienus*. Brill. Leiden. ISBN 9789004045088
*Greenwell, W. (1887). ''*. Rollin & Feuardent. Londres.
* Grierson, P. (1982). *Byzantine Coins*. Tasylor & Francis. ISBN 9780416713602
* Hendy, M. F. (2008). *Studies in the Byzantine Monetary Economy C.300-1450*. Cambridge University Press. ISBN 9780521088527
* (RIC): *Roman Imperial Coinage* (1923-1994). 10 volumes.
* Watson, A. (2004). *Aurelian and the Third Century.'' Routledge. ISBN 9780415301879
Victorino Cabarcos López

**Victorino Cabarcos López**, nado en Sarria o 4 de febreiro de 1884 e finado no mesmo concello o 26 de xuño de 1936, foi un industrial e político galego.
## Traxectoria 
Militante de Izquierda Republicana. A madrugada do 26 de xuño de 1936 o falanxista Manuel Carrozas Varela atentou, no local da sociedade La Unión, contra Pedro García Arcas disparándolle e feríndoo gravemente, e matou a Victorino cando tratou de detelo. O seu enterro converteuse nunha enorme manifestación de repulsa.

## Notas 
## Véxase tamén 
### Ligazóns externas 
* O alcalde e a Corporación ditaron medidas de axuda para as familias
*
Callaecos

Os **callaecos** (en ) eran unha antiga tribo celta de Gallaecia, un pobo galaico bracarense que deu nome a toda a rexión de Gallaecia. A teoría máis posible é que Décimo Xunio Bruto deu o nome de *callaeci* a todos os pobos que foi atopando na súa campaña logo de cruzar o río Douro cara ao norte. Estrabón recolle este nome para denominar a tódolos pobos da rexión do noroeste peninsular por ser os outros pobos «demasiado pequenos e demasiado escuros». 

A súa localización exacta foi obxecto de debate e o historiador romano Plinio noméaos como un dos pobos do convento bracarense, na zona achegado a Bracara Augusta. Outros autores sitúannos no val do Limia a carón da serra do Xurés, onde existe unha parroquia chamada Galez, no concello ourensán de Entrimo. polas súas vitorias sobre os callaecos.

## Notas 
## Véxase tamén 
### Bibliografía 
* 
### Outros artigos 
* Lista de tribos celtas
Selección de fútbol do Salvador

A **selección de fútbol do Salvador** () é o equipo representativo do Salvador nas competicións internacionais oficiais de fútbol. A súa organización está a cargo da Federación Salvadoreña de Fútbol (FESFUT), pertencente a Confederación de Norte, Centro América e Caribe de Fútbol (CONCACAF). Os seus maiores éxitos son dous subcampionatos da Copa de Ouro da CONCACAF (1963 e 1981) e dúas participación na Copa do Mundo (México 1970 e España 1982).

## Véxase tamén 
### Ligazóns externas 
* Páxina web oficial da Federación Salvadoreña de Fútbol
Ceca de Tesalónica

A **ceca de Tesalónica** foi un obradoiro monetario da Antiga Grecia establecido na rexión de Macedonia a mediados do século II a. de C., que mantivo a súa actividade como ceca do Imperio Romano e tamén como ceca bizantina.

De entre as múltiples marcas de ceca utilizadas pola ceca de Tesalónica, as máis frecuentes foron: S(acra)M(oneta)T(e)S(salonica), TS, TES, TESOB(rizyacum), THS, THSOB(rizyacum) e TSA [A = "primeiro obradoiro"].

## Notas 
## Véxase tamén 
### Outros artigos 
* Cecas da Antiga Roma
* Cecas bizantinas
* Moeda constantiniana

### Bibliografía 
* Grierson, P. (1982). *Byzantine Coins*. Tasylor & Francis. ISBN 9780416713602
* Hendy, M. H. (2008). *Studies in the Byzantine Monetary Economy C.300-1450*. Cambridge University Press. ISBN 9780521088527
* Metcalf, D. M. (1984). "The mint of Thessalonica in the Early Byzantine Period". En ''Villes et peuplement dans l'Illyricum protobyzantin. Actes du colloque de Rome (12-14 mai 1982)*. Páxinas 111-129. ISBN 2-7283-0067-4
* (RIC): *Roman Imperial Coinage'' (1923-1994). Volumes VI e X.
Trofeo Cidade de Pontevedra

O **Trofeo Cidade de Pontevedra** de fútbol é un trofeo amigable de verán xogado no Estadio de Pasarón, na cidade de Pontevedra  
Comezou a disputarse en 1967 e segue vixente hoxe. Nalgunha ocasión adoita coincidir coa celebración das Festas da Virxe da Peregrina. Debido a que se disputa outro tamén na cidade o Trofeo Luis Otero, o equipo representativo local da cidade foise alternando co tempo entre o Pontevedra CF e o Atlético Pontevedrés-Pontevedra CF B, filial do primeiro. 

## Palmarés 
## Campións 
## Notas 
## Véxase tamén 
### Outros artigos 
*Trofeo Luis Otero
*Trofeo Memorial Héctor Rial
*Trofeo García Blanco

### Ligazóns externas 
*Trofeo Cidade de Pontevedra en RSSSF&nbsp;
Selección de fútbol de Kuwait

A **selección de fútbol de Kuwait** (en árabe: منتخب الكويت لكرة القدم) é o equipo representativo de Kuwait nas competicións internacionais de fútbol. A súa organización está a cargo da Asociación de Fútbol de Kuwait (الإتحاد الكويتي لكرة القدم), pertencente á Confederación Asiática de Fútbol (AFC) e á FIFA. Os seus maiores éxitos son a Copa Asiática de 1980 e unha clasificación á Copa do Mundo ().

## Véxase tamén 
### Ligazóns externas 
* Páxina web oficial da KFA
Trofeo García Blanco

O **Trofeo García Blanco** foi un torneo amigable de fútbol que se celebrou en Pontevedra entre 1981 e 1986, en homenaxe á figura de José García Blanco, expresidente do Pontevedra Club de Fútbol.
## Palmarés 
## Campións 
## Notas 
## Véxase tamén 
### Outros artigos 
*Trofeo Cidade de Pontevedra
*Trofeo Luis Otero
*Trofeo Memorial Héctor Rial
### Ligazóns externas 
*Trofeo García Blanco en RSSSF&nbsp;
Nebisocos

Os **nebisocos** (en ) eran unha antiga tribo celta de Gallaecia, un pobo galaico bracarense que habitaban na rexión arredor da localidade portuguesa de São Romão de Neiva, ao sur do río Limia. Segundo outros autores, o nome dos nebisocos sería a orixe da toponimia da rexión onde nace o río Támega, no lugar de Naveaus, no concello ourensán de Laza. O seu nome podería ter relación co da deusa galaica dos ríos Navia.

### Epígrafe 
IMP CAES VESP AVG PONT / MAX TRIB POT X IMP XX PROCOS IX / IMP VESP CAES AVG F PONT TRIB / POT VIII IMP XIIII COS VI / ... / C CALPETANO RANTIO QUIRINALI VAL FESTO LEG AVG PR PR / D CORNELIO MECIANO LEG AVG / L ARRVNTIO MAXIMO PROC AVG / LEG VII GEM FEL / CIVITATES X / AQUEFLAVIENSES AOBRIGENS / BSALI COELERNI EQUAESI / INTERAMICE LIMICI AEBISOC / QUARQUERNI TAMAGANI

;Tradución
*Sendo Emperador César Vespasiano Augusto, Pontífice Máximo, con poder tribunicio por décima vez, Emperador vixésimo, pai da patria, cónsul por novena vez, sendo emperador tamén Tito Vespasiano César, fillo do Augusto, Pontífice, con poder tribunicio por oitava vez, Emperador Décimo cuarto, cónsul por sétima (...) sendo legado de Augusto o Propretor Caio Calpetano Rancio Quirinal Valerio Festo e sendo Legado do Augusto, Decio Cornelio Meciano e procurador do mesmo Augusto, Lucio Arruncio Maximo, a Lexión Sétima Xémina Félix e dez cidades, a saber: os Aquiflavienses, os Avobriguenses, os Bibalos, os Coelernos, os Equaesos, os Interamnicos, os Límicos, os Nebisocos, os Quarquernos e os Tamaganos (...).*

A respecto das liñas que faltan hai acordo entre os especialistas en considerar que foran eliminadas referencias ao Emperador Domiciano en virtude de *damnatio memoriae*.

## Notas 
## Véxase tamén 
### Bibliografía 
* 
### Outros artigos 
* Lista de tribos celtas
Seurbos

O **seurbos** (en ) eran unha antiga tribo celta de Gallaecia, un pobo galaico bracarense que habitaban no norte do actual Portugal, na provincia de Miño, entre os ríos Cávado e Limia. Plinio describiunos como os habitantes do terreo entre o Miño e o Limia, ó oeste de Braga.

## Notas 
## Véxase tamén 
### Bibliografía 
* 
### Outros artigos 
* Lista de tribos celtas
Amacos

miniatura|dereita|Mapa das tribos ástures.
Os **amacos** (en ) eran unha antiga tribo celta de Gallaecia, un pobo ástur augustano ou cismontanos cuxa capital era *Asturica Augusta* (a actual Astorga).

## Notas 
## Véxase tamén 
### Bibliografía 
* 
### Outros artigos 
* Lista de tribos celtas
Robots

***Robots*** é unha aventura de comedia dieselpunk steampunk animada por computadora estadounidense de 2005 producida por Blue Sky Studios e distribuída por 20th Century Fox. Estivo dirixida por Chris Wedge e producida por Jerry Davis, William Joyce e John C. Donkin, e protagoniza as voces de Ewan McGregor, Halle Berry, Greg Kinnear, Mel Brooks, Amanda Bynes, Drew Carey, Jim Broadbent, Stanley Tucci, e Robin Williams.

## Personaxes 
* Ewan McGregor como Rodney Copperbottom
* Robin Williams como Fender
* Halle Berry como Cappy
* Mel Brooks como Bigweld
* Stanley Tucci como Mr. Copperbottom
* Dianne Wiest como Mrs. Copperbottom
* Greg Kinnear como Ratchet
* Paul Giamatti como Tim the gatekeeper
* Jim Broadbent como Mrs. Gasket
* James Earl Jones como Darth Vader
* Amanda Bynes como Piper
* Drew Carey como Crank
* Harland Williams : Lug

## Notas 
## Véxase tamén 
### Ligazóns externas
Pésicos

miniatura|dereita|Mapa das tribos ástures.
Os **pésicos** (en ) eran unha tribo celta de Gallaecia, un pobo ástur transmontano. O seu principal asentamento era *Flavionavia*, próximo da actual Santianes de Pravia.

O territorio dos pésicos ocupaba, segundo os testemuños dos autores grecolatinos, o sector centro-occidental do litoral asturiano, dende a base oriental do cabo de Peñas, até o límite occidental de Valdés e polo interior até os cumios da cordilleira Cantábrica ocupando, tamén, a marxe esquerda do Nalón. En textos de épocas posteriores, século IV e século VII, fálase dos pésicos como habitantes do val do Narcea. Esta redución do seu territorio podería ser explicada apoiándose no nome deste pobo (*paesici* do latín *pasco*, ‘apacentar’) que podería significar ‘pastores’. Este pobo era pastor transhumante e é posible que o avance das terras de cultivo e da propiedade privada, propiciadas polos romanos, empurrarían ós pésicos cara ós portos de montaña.

## Notas 
## Véxase tamén 
### Bibliografía 
* 
* 
### Outros artigos 
* Lista de tribos celtas
Ana Barbero

**Ana María Barbero Zurita**, nada en Córdoba, é unha expiloto española de rallys.

En 1992 proclamouse vencedora do Campionato de Galicia de Rallys de Terra.

## Traxectoria 
Comezou nos rallys a finais da década de 1980. En 1991 disputou o Campionato de España de Rallys de Terra a bordo dun Citroën AX 4x4, rematando en quinta posición no Challenge Citroën. Correu tamén ese ano o 4º Rally de Terra do Carballiño, rematando en segunda posición, só por detrás de Manuel Senra. En 1992 disputou, ademais do nacional, o Campionato de Galicia de Rallys de Terra de forma íntegra. Quedou en segunda posición na primeira das probas, o Rally de Narón, por detrás de Manuel Senra, e logrou tamén o segundo posto no Rally do Carballiño, despois de manter un duelo con Senra, que acabou rompendo. Tras o Rally de Terra de Ourense, onde quedou cuarta, proclamouse campioa de Galicia, sendo a única muller en logralo.

En 1995 correu o Rally de Montecarlo, a bordo dun Fiat Cinquecento, aínda que non conseguiu acabar a carreira. Tras deixar os rallys fíxose instrutora do RACE. 

En 2019 correu a Panda Raid en Marrocos, un rally afeccionado de resistencia de 3000 km a bordo dun Fiat Panda.

## Vida persoal 
O seu marido, Guillermo Barreras, foi campión de España de Rallys de Terra en 1985, mentres que a súa filla, Ana Barreras, tamén compite en automobilismo, na Copa Kobe Motor.

## Notas 
## Véxase tamén 
### Outros artigos 
* Estrella Castrillón
José Agostinho Baptista

miniatura
**José Agostinho Baptista**, nado no Funchal, Madeira, o 15 de agosto de 1948, é un poeta portugués.

## Traxectoria 
Viviu entre o Funchal e unha aldea do norte, Faial, os primeiros oito anos da súa vida. En outubro de 1969 partiu para Lisboa e regresou definitivamente á Madeira a 29 de marzo de 2012.

Foi asiduo colaborador da prensa escrita, particularmente no "Comércio do Funchal" e máis tarde na "República" e no "Diário de Lisboa", cuxo suplemento "O Juvenil" o deu a coñecer como poeta. 

Desde entón e ao longo dos libros non obstante publicados, a súa poesía ten sido recoñecida como unha das máis orixinais e importantes do seu tempo en lingua portuguesa, como ben sinalaron os estudos que lle foron dedicados en Portugal, España, Francia e Italia. 

Simultaneamente, José Agostinho Baptista ten traducido para portugués autores como Walt Whitman, W. B. Yeats, Tennessee Williams, Paul Bowles, Rabindranath Tagore, César Aira, Sergio Pitol, David Malouf, Malcolm Lowry, Robert Louis Stevenson e Enrique Vila-Matas, entre outros.

Herdeiro no posmodernismo, da poética romáutica, António Ramos Rosa apunta na poesía de José Agostinho Baptista unha "esência da subxetividade xerada por un sentido de separación orixinária", sendo "a perda, ou a substancia afectiva da perda, que xera o turbillón interior que o poema fixa nun fulgor esmaecido e na suavidade das súas sílabas musicais".

## Obras 
* *Deste lado Onde* (1976). Assírio & Alvim.
* *Jeremias o Louco* (1978). Centelha, (1978).
* *O Último Romântico* (1981). Assírio & Alvim).
* *Morrer no Sul* (1983)*.* Assírio & Alvim.
* *Auto-retrato* (1986). Assírio & Alvim.
* *O Centro do Universo* (1989). Assírio & Alvim.
* *Paixão e Cinzas* (1992). Assírio & Alvim, (1992).
* *Canções da Terra Distante* (1995). Assírio & Alvim.
* *Debaixo do Azul Sobre o Vulcão* *(1992)* (1995). Ed. de autor
* *Agora e na Hora da Nossa Morte* (1992). Assírio & Alvim).
* *Biografia. Oba poética completa* (2000). ssírio & Alvim.
* *Ahora y en la Hora de Nuestra Muerte* (2001). Alifante, Zaragoza.
* *Anjos Caídos* (2003). Assírio & Alvim.
* *Esta Voz é Quase o Vento* (2004). Assírio & Alvim.
* *Quatro Luas* (2006). Assírio & Alvim.
* *Além-Mar,* (2007). Assírio & Alvim. Audio-libro.
* *Filho Pródigo* (2008). Assírio & Alvim.
* *Esta Voz es casi Viento* (2009). Baile del Sol, Tenerife.
* *O Pai, a Mãe e o Silêncio dos Irmãos* (2009). Assírio & Alvim.
* *Caminharei pelo Vale da Sombra* (2011).Assírio & Alvim.
* *Assim na Terra como no Céu* (2014). Ed. de autor.
* *Epílogo* (2019). Assírio & Alvim.

## Premios 
* 2004: Prémio P.E.N. Clube Português de Poesia, por *Esta Voz é Quase o Vento.*
* 2004: Grande Prémio de Poesia APE/CTT, por *Esta Voz é Quase o Vento.*

## Nota 
## Véxase tamén 
### Ligazóns externas 
* Web oficial do autor

### Bibliografía 
* "JOSÉ AGOSTINHO BAPTISTA DE A a Z"*,* in *Revista Margem 2* N.º 27 - decembro 2009. Câmara Municipal do Funchal.